3. Jesu o na le maatla a go fetola tshekamelo ya batho Go a itsege gore batho ba na le tshekamelo ya go batla go dira dilo tse di solegelang bone fela molemo. Baebele ya re tshekamelo eo ke boleo. Tota le moaposetoloi Paulo o ne a kwala jaana: “Ka gone, ke fitlhela molao ono mo go nna: gore fa ke eletsa go dira se se siameng, se se bosula se gone mo go nna.” Mme o ne a oketsa ka go re: “Ke mang yo o tla nnamolang mo mmeleng o o diragalelwang ke loso lono? Ke leboga Modimo ka Jesu Keresete.” (Baroma 7:21-25) Fano Paulo o ne a bontsha kafa Modimo a tla dirisang Jesu ka teng go namola baobamedi ba boammaaruri mo ditshekamelong tse ba di ruileng tsa boleo, go akaretsa bogagapa, jo e leng lone lebaka la konokono la go bo go na le khumanego. Seo se tla direga jang?